Mesterskabet blev vundet af OL-sølvvinderne Montenegro, som i finalen besejrede de olympiske mestre fra Norge med 34-31 efter 2 × forlænget spilletid. Dermed fik det montenegrinske hold revanche for nederlaget til netop nordmændene i OL-finalen fire måneder tidligere. Det var første gang, at Montenegro vandt et internationalt mesterskab. Til gengæld var det første gang siden 2002, at Norge "ikke" vandt europamesterskabet. Bronzemedaljerne gik til Ungarn, som i bronzekampen besejrede værtslandet Serbien med 41-38 efter forlænget spilletid, og som dermed vandt medaljer ved et internationalt mesterskab for første gang siden VM 2005.